赵孟頫(西元一二五四-一三二二年),宋宗室,居吴兴,字子昂,号松雪道人。仕元,至翰林学士承旨,封魏国公,諡文敏。诗文清远,书画为后世所宗。孟頫自云:“石如飞白木如籀,写竹还须八法兼”。此帧写石用飞白法,树法用笔,通婉如篆籀,竹叶笔法,起伏而含蓄,有八法俱备之概。孟頫所云,于此盖可征信也。此幅原为宋克所藏,语见倪瓒跋中。